Foto: Daily Mail Madrid shahridagi ko‘ngilochar bog‘da joylashgan attraksionda yakshanba kuni kunduzi ro‘y bergan hodisa oqibatida jabrlanganlar soni 33 kishiga yetdi, deb xabar bermoqda EFE agentligi. Bundan avval 26 inson jabrlangani, ular orasida bolalar ham bor ekani xabar qilingandi. Barcha jarohatlar yengil darajada ekani aytilmoqda. Hodisaga “Kondan poyezd” amerika balandliklari attraksionida ikkita sostavning to‘qnashib ketgani sabab bo‘ldi. Guvohlarning aytishicha, ulardan biri to‘xtab qolgan, ortidan kelayotgan ikkinchisi esa to‘xtashga ulgurmagan. "Kishilar virtual reallik ko‘zoynaklarida edi, hamda zarbani kutishmagandi", - deyishgan guvohlar. Attraktsionlar bog‘i ma’muriyatining ta’kidlashicha, amerika balandliklari xavfsizlik tekshiruvlaridan o‘tkazilgan edi.